Kvietimo „Kultūros prieinamumo plėtojimas ir kultūrinio švietimo stiprinimas“ pagal 2014–2021 m. EEE finansinio mechanizmo programą „Kultūra“ gairių pareiškėjams

4 priedas

**KVIETIMO „KULTŪROS PRIEINAMUMO PLĖTOJIMAS IR KULTŪRINIO ŠVIETIMO STIPRINIMAS“**

**PROJEKTŲ NAUDOS IR KOKYBĖS VERTINIMO METODIKA**

1. **Bendra informacija apie paraišką:**

|  |  |
| --- | --- |
| Paraiškos kodas |  |
| Paraiškos pavadinimas |  |
| Pareiškėjo pavadinimas |  |

1. **Vertinimo kriterijai**

| **Nr.** | **Vertinimo kriterijus** | **Pagrindiniai vertinimo aspektai** | **Skalė** | **Suteiktas balas** |
| --- | --- | --- | --- | --- |
|  |  |  |  |  |
| **1.** | Kultūrinė/kūrybinė/meninė projekto vertė | Aukštesnis vertinimas suteikiamas projektams, turintiems didesnę meninę, kūrybinę ir (ar) kultūrinę vertę.  Vertinant atsižvelgiama į šiuos aspektus (nebaigtinis sąrašas):   * 1. projekte dalyvaujantys kultūros veikėjai ir meno kūrėjai turi pakankamai įgūdžių ir patirties įgyvendinti projekto idėją;   2. projekto rezultatai prisidės prie kultūros srities (-čių), kurioje (-iose) įgyvendinamas projektas, vystymosi;   3. projekto idėja yra gerai apgalvota ir ją realu įgyvendinti projekto įgyvendinimo laikotarpiu;   4. numatomi projekto produktai bus originalūs, kūrybingi ir novatoriški. | 0 – projektas neturi kultūrinės/ kūrybinės/ meninės vertės;  5 – projektas turi nedidelę kultūrinę/ kūrybinę/ meninę vertę;  10 – projektas turi pakankamą kultūrinę/ kūrybinę/ meninę vertę;  15 – projektas turi didelę kultūrinę/ kūrybinę/ meninę vertę;  20 – projektas turi labai didelę kultūrinę/ kūrybinę/ meninę vertę. |  |
| **2.** | Projekto kultūrinės edukacijos ir auditorijos plėtros kokybė | Aukštesnis vertinimas suteikiamas projektams, įgyvendinantiems kultūrinės edukacijos veiklas novatoriškais ir interaktyviais metodais bei įtraukiantiems į kultūrinę edukaciją vietos bendruomenes ir kuo didesnį vietos auditorijos dalyvių skaičių.  Vertinant atsižvelgiama į šiuos aspektus (nebaigtinis sąrašas):   * 1. kultūrinės edukacijos veikla pateikiama novatoriška forma, pvz., bendras kūrimas, jungtiniai pasirodymai, įtrauki edukacija, interaktyvūs metodai, naudojantys naująsias medijas ir kt.   2. projektas apima stiprų edukacinį elementą, įtraukia kultūrinės edukacijos ekspertus, naudoja specialias metodikas ir turi didelį poveikį auditorijos kultūriniam sąmoningumui ir kultūrinėms kompetencijoms;   3. projektas į kultūrinės edukacijos programų rengimą ir sklaidą įtraukia vietos bendruomenės.   4. projektas kultūrinės edukacijos veiklomis įtraukia didesnį (vietos) auditorijos dalyvių skaičių. | 0 - projekto atitikimas vertinimo elementams pateiktas teoriškai, nepateikta pagrįstų duomenų apie edukacijos veiklos novatoriškumą ir /arba, edukacinio elemento stiprumą;  ir/arba bendruomenių įtraukimą (nenumato aktyviai įtraukti); vietos auditorijos dydis yra ypač mažas, (iki 10 procentų visos bendruomenės)  1-6 – Projekto kultūrinės edukacijos ir auditorijos plėtros kokybė yra žema (projektas demonstruoja labiau teorišką nei praktišką atitikimą vertinimo elementams, tik iš dalies pagrįstas edukacijos veiklos novatoriškumas ir /arba edukacinio elemento stiprumas; į veiklas numatoma aktyviai įtraukti nedidelę bendruomenės dalį (iki 5 procentų), vietos auditorijos dydis yra mažas (iki 30 procentų visos bendruomenės);  7-14 – Projekto kultūrinės edukacijos ir auditorijos plėtros kokybė yra vidutiniška projektas demonstruoja dalinį atitikimą vertinimo elementams, į veiklas numatoma aktyviai įtraukti pakankamai didelę bendruomenės dalį (iki 10 procentų), vietos auditorijos dydis yra pakankamas (iki 50 procentų visos bendruomenės);;  15-20 – Projekto kultūrinės edukacijos ir auditorijos plėtros kokybė yra aukšta (projektas demonstruoja aiškų atitikimą visiems vertinimo elementams; vietos auditorijos dydis yra **ypač didelis** (daugiau nei pusė visos bendruomenės). |  |
| **3.** | Projektu siekiama pagerinti prieinamumą prie kultūrinių, meninių ir kūrybinių paslaugų. | Aukštesnis vertinimas suteikiamas projektams, siekiantiems skatinti kultūros paslaugų ir produktų mobilumą skirtinguose Lietuvos teritorijos lygiuose, suteikiant lygias galimybes visiems piliečiams, ypač vaikams ir jaunimui regionuose  Vertinant atsižvelgiama į šiuos aspektus (nebaigtinis sąrašas):   * 1. projektas įgyvendinamas teritorijoje, turinčioje ribotą aukštos kokybės kultūrinės, meninės ir (ar) kūrybinės produkcijos pasiūlą;   2. Projekto veiklos orientuotos į vietos vystymą;   3. Pirmenybė teikiama projektams, galintiems pasiekti platesnę auditoriją;   4. Įvairių visuomenės grupių įtraukimas į projektą yra gerai apgalvotas;   5. Projektas įgyvendinamas plačiu teritoriniu lygmeniu. | 0 – projektu negerinama prieiga prie kultūrinių, meno ir kūrybinių paslaugų.;  5 – projektu prieiga prie kultūrinių/meninių/kūrybinių paslaugų gerinama tik iš dalies;  10 – projektu pagerinama prieiga prie kultūrinių/meninių/kūrybinių paslaugų;  15 – projektu prieiga prie kultūrinių/meninių/kūrybinių paslaugų pagerinama labai stipriai. |  |
| **4.** | Bendradarbiavimo ir partnerystės kokybė projekte | Aukštesnis vertinimas suteikiamas projektams, kuriuose dalyvaujančių organizacijų bendradarbiavimas arba dvišalė partnerystė ženkliai padidins projekto kokybę.  Vertinant atsižvelgiama į šiuos aspektus (nebaigtinis sąrašas):   * 1. dėl bendradarbiavimo su partneriais tikėtina, kad projektas bus geresnės kokybės nei įgyvendinant projektą be partnerių;   2. projekte dalyvaujančių organizacijų veiklos pobūdis atitinka projekto tematiką;   3. projekto partnerių indėlis projekto turinio, organizaciniu ir finansiniu atžvilgiais. Kiekvieno projekto partnerio vaidmuo ir indėlis į projektą yra aiškiai apibrėžtas, pagrįstas ir reikšmingas;   4. projekto partneris (-iai) yra susitikę su projekto rengėju projekto paraiškos rengimo proceso metu ir (ar) partnerio aktyvus dalyvavimas rengiant projekto paraišką gali būti pagrindžiamas kitais būdais;   5. projekto rengėjas ir (ar) partneris (-iai) turi tarptautinių kultūrinių projektų organizavimo patirties;   6. projekto vykdytojas ir partneris jau turi sėkmingos bendradarbiavimo tarpusavyje patirties;   7. projekto paraiškoje pagrįstai aprašyti planai tęsti bendradarbiavimą su partneriu (-iais) pasibaigus projektui. | 0 – Partnerystė tarp dalyvaujančių organizacijų nesukuria jokios pridėtinės vertės;  5 – Partnerystė tarp dalyvaujančių organizacijų sukuria pridėtinę vertę;  10 – Projektas pagrįstas partneryste tarp dalyvaujančių organizacijų ir ji sukuria labai daug pridėtinės vertės. |  |
| **5.** | Projektas įtraukia vaikus ir jaunimą iki 29 metų | Aukštesnis įvertinimas suteikiamas projektams, kurių įgyvendinimo veiklos ir (arba) rezultatai orientuoti į jaunimą iki 29 metų.  Vertinant atsižvelgiama į šiuos aspektus (nebaigtinis sąrašas):   * 1. projekto veiklos bus orientuotos į vaikų ir jaunimo kūrybiškumą ar kitus kultūrinius ir meninius įgūdžius;   2. pirmenybė teikiama projektams, kurie įtraukia daugiau vaikų ir jaunimo į kūrybinio produkto kūrimą;   3. projekto rezultatas skirtas vaikų ir jaunimo auditorijai.   Vertinant atsižvelgiama į veiklų turinį, jų aktualumą konkrečiai tikslinei grupei, numatomą auditorijos dydį ir kitus aktualius aspektus. | 0- vaikai ir jaunimas iki 29 metų dalyvauja projekto veiklose kaip pasyvūs naudos gavėjai;  5 – vaikai ir jaunimas iki 29 metų dalyvauja kaip aktyvūs kūrėjai mažiau nei pusėje veiklų ir vaikų ir jaunimo dalyvių skaičius yra ne mažiau kaip 30 procentų visų dalyvių.  10 – vaikų ir jaunimo iki 29 metų įtraukimas yra pagrindinis projekto tikslas. |  |
| **6.** | Projekto poveikis | Vertinant atsižvelgiama į šiuos aspektus (nebaigtinis sąrašas):   * 1. pagrindžiamas projekto reikalingumas ir aktualumas regionui (-ams), kur jis įgyvendinamas;   2. ilgalaikiai projekto rezultatai ir (ar) poveikis;   3. projekto veiklų matomumas - aiški komunikacija - kodėl projektas yra svarbus, kokius pokyčius jis sukuria, ir kaip skatina įsitraukti įvairias suinteresuotąsias šalis.   4. projekto rezultatų atvirumas/prieinamumas;   5. projekto nauda plačiajai visuomenei (išskyrus aukščiau išvardytus aspektus). | 0 – projektas yra mažo poveikio;  5 – projektas turi tam tikrą poveikį;  10 – projektas yra labai didelio poveikio. |  |
| **7.** | Projektas apima tarpsektorines partnerystes | Balai skiriami projektams, kuriais numatoma partnerystė tarp skirtingų sektorių (pvz. partnerystė tarp kultūros ir kito sektoriaus (pvz. sveikatos, švietimo, verslo ar kt.) organizacijų laikoma dviejų skirtingų sektorių partneryste (jei šios organizacijos nėra projekto partneriai, veikiantys pagal partnerystės sutartį). | 0 – projektas nenumato skirtingų sektorių partnerystės;  3 – projekte numatoma partnerystė tarp 2 skirtingų sektorių;  5 – projekte numatoma partnerystė tarp daugiau kaip 2 skirtingų sektorių |  |
| **8.** | Projekte skatinamas visuomenės sąmoningumas apie socialinę sanglaudą ir nediskriminavimą | Balai skiriami projektams, kurie susiję su socialine įtrauktimi ir kova su diskriminacija. Socialinis aspektas turi būti įrodytas ne vien deklaratyvumu, bet ir suplanuotomis veiklomis. | 0 – projekte nevykdomos veiklos, susijusios su socialine įtrauktimi ir kova su diskriminacija;  3 – projektas apima veiklas, susijusias su socialine įtrauktimi ir kova su diskriminacija;  5 - su socialine įtrauktimi ir kova su diskriminacija susijusios veiklos yra centrinės projekto veiklos. |  |
| **9.** | Projekto vykdytojo ir (arba) partnerio (-ių) nuosavų lėšų procentinis dydis | Balai skiriami projektams, kuriuose numatomas didesnis nei 10% nuosavas įnašas balai suteikiami tik už nuosavo įnašo, didesnio nei 10 proc. piniginėmis lėšomis dalį; balai nesuteikiami už didesnio nei 10 proc. nuosavo įnašo, padengiamo įnašu natūra, piniginės išraiškos dalį). | 0 – projekte nenumatomas didesnis nei 10% nuosavas įnašas;  3 – projekte numatomas 10 – 20% nuosavas įnašas;  5 – projekte numatomas 21% ir didesnis nuosavas įnašas. |  |
| **Iš viso:** | | | 100 |  |

1. **Vertinimo išvada:** Teigiama  Neigiama

Vertinimo data